राम रहीम अक्सर अपने डेरा सच्चा सौदा की तरफ से रक्त चाप सम्बंधित, डायबिटीज सम्बंधित, कोलेस्ट्रोल सम्बंधित ड्राइव्स आयोजित कराये हैं. इनके इस काम को गिनिस विश्व रिकॉर्ड में शामिल किया गया है. इसके उपरान्त ‘अमेरिकन सोसाइटी ऑफ़ इकोकार्डियोग्राफी’ के साथ मिलकर इन्होने ‘मोस्ट कार्डियक इको टेस्ट’ का भी विश्व रिकॉर्ड बनाया है. 21 सितम्बर 2011 में नयी दिल्ली में इन्होने सैनिटेशन ड्राइव के लिए एक कैंपेन शुरू किया. वर्ष 2016 तक लगभग 30 ‘मेगा क्लीनलीनेस प्रोग्राम’ का आयोजन इनके द्वारा कराया गया है. इस तरह के आयोजन देश भर के विभिन्न राज्यों में कराये गये हैं. इसके साथ 22 मई 2012 को सिरसा नामक स्थान में इन्होने एक ‘सुपर स्पेशल अस्पताल’ की स्थापना की है. वर्ष 2001 मे इन्होने शाह सतनाम जी ग्रीन एस वेलफेयर फ़ोर्स के नाम से एक ऐसी संस्था की स्थापना की जो कि प्राकृतिक आपदाओं के समय राहत कार्य करती है. इस संस्था ने उड़ीसा के साईक्लोन और गुजरात के भूकंप के समय राहत कार्य किया. राम रहीम गौ रक्षा के क्षेत्र में भी कार्य कर रहे हैं.